Diari Oficial de la Generalitat Valenciana


Sumari del DOGV 2198, del 02-02-1994 (1994/830423)

DECRET 12/1994, de 25 de gener, del Govern Valencià.pel qual acorda la reversió, a l'Ajuntament de Santa Pola, d'un immoble de 1.500 m2 de superfície, situat al carrer Alger, cantonada prolongació del carrer Llevant.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/01/25/12/dof/vci/html**

### Dades del document

Número de DOGV
:   2198

Data del DOGV
:   02-02-1994

Secció del DOGV
:   DISPOSICIONS GENERALS

Número del document
:   1994/830423


Data del document
:   25-01-1994

Organisme emissor
:   Conselleria d'Economia i Hisenda

Tipus de document
:   Decret

DECRET 12/1994, de 25 de gener, del Govern Valencià, pel qual acorda la reversió, a l'Ajuntament de Santa Pola, d'un immoble de 1.500 m2 de superfície, situat al carrer Alger, cantonada prolongació del carrer Llevant. [94/0626]  
Mitjançant acord plenari adoptat amb data 18 de maig de 1990, l'Ajuntament de Santa Pola va cedir a la Generalitat Valenciana la propietat de l'immoble de 1.500 m2 de superfície situat en el sector RP-2 de Santa Pola, c/ Alger, cantonada prolongació c/ Llevant, que va ser acceptat per Decret 68/1993, de 31 de maig, del Govern Valencià.  
La cessió s'efectuà amb la finalitat que la Generalitat Valenciana procedís a la construcció i el manteniment d'un parc de bombers.  
La Direcció General d'Interior manifesta que, segons el que s'ha acordat amb l'Organisme Autònom per al Servei de Prevenció i Extinció d'Incendis del Consorci Provincial d'Alacant, no es construirà el parc de bombers, i sol·licita la reversió de l'immoble a favor de l'Ajuntament de Santa Pola.  
En no subsistir els fins que determinaren la cessió, la corporació local esmentada, mitjançant acord adoptat en sessió plenària realitzada el dia 29 d'octubre de 1993, sol·licità del Govern Valencià la reversió de la parcel·la cedida.  
D'acord amb el que disposa l'article 22 de la Llei de Patrimoni de la Generalitat Valenciana, és competència del Govern Valencià autoritzar la reversió del béns cedits, per incompliment de les condicions fixades en la cessió.  
A petició del Conseller d'Administració Pública s'iniciaren els tràmits legals oportuns per a la formalització de la reversió dels terrenys a favor de l'Ajuntament de Santa Pola.  
Per això, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 25 de gener de 1994,  
DECRETE  
Article únic  
Autoritzar la reversió, a favor de l'Ajuntament de Santa Pola, de l'immoble de 1.500 m2 de superfície situat en el sector RP-2, c/ Alger, cantonada prolongació del c/ Llevant. Confronta: nord, en una línia de 27,48 m, amb el carrer Girona; sud, en una línia de 32,21 m, amb el c/ Alger; est, amb el c/ Llevant; i oest, en una línia de 56,47 m, amb la parcel·la núm. 17.2.  
DISPOSICIó FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
Valencia, 25 de gener de 1994  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI